AHOLINING VA XO‘JALIK YuRITUVChI SUBYEKTLARNING BANK TIZIMIGA IShONChINI MUSTAHKAMLAShGA OID KEYINGI ChORA-TADBIRLAR TO‘G‘RISIDA

Tijorat banklarining kapitallashuv darajasini yanada oshirish, aholining va xo‘jalik yurituvchi subyektlarning bank tizimiga ishonchini mustahkamlash, ularning daromadlarini legallashtirish, depozit hisobvaraqlaridagi qo‘yilmalar hajmini ko‘paytirish, shuningdek naqd pul mablag‘larining bankdan tashqari aylanmasini qisqartirish maqsadida:
 2. O‘zbekiston Respublikasi Bosh prokuraturasi:
 banklar va boshqa kredit tashkilotlarining faoliyatiga aralashish, shuningdek ulardan bank sirini tashkil etuvchi ma’lumotlar berishni huquqqa zid tarzda talab qilish kabi hollarga yo‘l qo‘ymaslik borasida bank siri to‘g‘risidagi qonun hujjatlarining ijrosi ustidan nazoratni kuchaytirsin;
 ushbu qaror talablarini buzuvchi aybdor mansabdor shaxslarni belgilangan tartibda javobgarlikka tortsin.
 3. O‘zbekiston Respublikasi Adliya vazirligi:
 Bosh prokuratura, Markaziy bank, Moliya vazirligi, boshqa manfaatdor vazirliklar va idoralar bilan birgalikda ikki hafta muddatda qonun hujjatlariga ushbu qarordan kelib chiqadigan o‘zgartish va qo‘shimchalar to‘g‘risida Vazirlar Mahkamasiga takliflar kiritsin;
 vazirliklar va idoralar tomonidan o‘z normativ hujjatlari mazkur qarorga muvofiqlashtirilishini ta’minlasin.
 4. Ushbu qarorning ijrosini nazorat qilish O‘zbekiston Respublikasi Bosh vaziri Sh. Mirziyoyev zimmasiga yuklansin.